stanford-oval/wikipedia huggingface dataset:
ไรมอน แลนด์

| --- | --- |

ประเภท: พัฒนาอสังหาริมทรัพย์
อุตสาหกรรม: อสังหาริมทรัพย์และก่อสร้าง
รูปแบบ: บริษัทมหาชน SET:RML
ก่อตั้ง: พ.ศ. 2530
สำนักงานใหญ่: 548 อาคารวันซิตี้เซ็นเตอร์ ชั้น 54 ถนนเพลินจิต แขวงลุมพินี เขตปทุมวัน กรุงเทพมหานคร
บุคลากรหลัก: กฤษณ์ ณรงค์เดช (ประธานกรรมการ) กรณ์ ณรงค์เดช (ประธานคณะกรรมการบริหาร) เบร็นตัน จัสติน มอเรลโล (ประธานเจ้าหน้าที่บริหาร)​
เว็บไซต์: http://www.raimonland.com
บริษัท ไรมอน แลนด์ จำกัด (มหาชน)  (อังกฤษ: RAIMON LAND PUBLIC COMPANY LIMITED ชื่อย่อ: RML) เป็นบริษัทที่ประกอบธุรกิจด้านการพัฒนาอสังหาริมทรัพย์ โดยลักษณะการดำเนินงานเพื่อขาย เพื่อให้เช่า และ ให้บริการบริหารโครงการให้กับผู้ร่วมทุน โดยโครงการต่าง ๆ ได้แก่ อาคารชุดพักอาศัย การจัดสรรที่ดินเปล่า บ้านเดี่ยว ทาวน์เฮ้าส์ และอาคารสำนักงาน ตลอดจนอาคารพาณิชย์
ประวัติ

โดยแรกเริ่ม บริษัทจดทะเบียนเป็นบริษัทจำกัดครั้งแรกในนาม “บริษัท ปิอาซ่าการ์เม้น จำกัด” เมื่อวันที่ 14 กันยายน พ.ศ. 2530 โดยมีวัตถุประสงค์เริ่มแรกเพื่อทำการผลิตและจำหน่ายเสื้อผ้าสำเร็จรูป แต่ยังไม่ได้เริ่มดำเนินการผู้เริ่มก่อตั้งบริษัทได้เสนอให้เปลี่ยนแปลงวัตถุประสงค์ของการจัดตั้งบริษัทใหม่เป็นเพื่อการลงทุนและพัฒนาอสังหาริมทรัพย์เพื่อให้เช่าและจำหน่าย ต่อมาจึงได้จดทะเบียนเปลี่ยนชื่อเป็น “บริษัท ไรมอน พร็อพเพอร์ตี้ ดีเวลลอปเม้นท์ จำกัด” หลังจากประสบความสำเร็จในการก่อสร้างและขายโครงการอาคารพาณิชย์ และได้จดทะเบียนเปลี่ยนชื่ออีกครั้งเป็น “บริษัท ไรมอน แลนด์ จำกัด” ในวันที่ 8 มีนาคม พ.ศ. 2533
บริษัทได้เข้าลงทุนในโครงการพัฒนาอสังหาริมทรัพย์ต่าง ๆ และได้เข้าร่วมลงทุนในบริษัทหลายแห่งเพื่อเป็นเจ้าของที่ดินที่มีศักยภาพ และเพื่อการขยายธุรกิจ จนกระทั่งบริษัทฯ ได้เริ่มทำการซื้อขายวันแรกในกลุ่มอสังหาริมทรัพย์และก่อสร้าง หมวดธุรกิจพัฒนาอสังหาริมทรัพย์ เมื่อวันที่ 10 กันยายน พ.ศ. 2536 ใช้ชื่อย่อหลักทรัพย์ว่า "RAIMON" และปัจจุบันคือ "RML จนกระทั่งเมื่อวันที่ 9 ธันวาคม พ.ศ. 2536 บริษัทได้แปลงสภาพเป็นบริษัท “มหาชน” และเสนอขายหุ้นสามัญเพิ่มทุนต่อประชาชนทั่วไปและได้รับอนุญาตจากตลาดหลักทรัพย์แห่งประเทศไทย ให้เป็นบริษัทจดทะเบียนในตลาดหลักทรัพย์แห่งประเทศไทยโดยได้รับอนุญาตให้นำหุ้นของบริษัทเข้าทำการซื้อขายในตลาดหลักทรัพย์แห่งประเทศไทย
ผู้ถือหุ้นรายใหญ่

ข้อมูล ณ วันที่ 30 มิถุนายน 2563
| 0 | 1 | 2 | 3 |
| --- | --- | --- | --- |
| ลำดับที่ | รายชื่อผู้ถือหุ้น | จำนวนหุ้นสามัญ | สัดส่วนการถือหุ้น |
| 1 | UBS AG SINGAPORE BRANCH | 936,035,700 | 22.4% |
| 2 | บริษัท  เคพีเอ็นแลนด์ จำกัด | 928,530,500 | 22.3% |
| 3 | นาย จิรวุฒิ คุวานันท์ | 254,486,400 | 6.1% |
| 4 | นาย มงคล ประกิตชัยวัฒนา | 169,500,000 | 4.1% |
| 5 | CREDIT SUISSE (SWITZERLAND) LTD. | 150,223,600 | 3.6% |
| 6 | บริษัท ไทยเอ็นวีดีอาร์ จำกัด | 126,360,938 | 3.0% |
| 7 | นาย กฤษณ์ ณรงค์เดช | 69,198,300 | 1.7% |
| 8 | นาง สุปราณี ชัยชูเกียรติ | 47,100,000 | 1.1% |
| 9 | นาย ชูชาติ ชัยชูเกียรติ | 42,400,000 | 1.0% |
| 10 | นาย ประพันธ์ พลธนะวสิทธิ์ | 39,100,000 | 0.9% |
อาคารวันซิตี้เซ็นเตอร์ สำนักงานใหญ่ของบริษัท
ไรน้ำนางฟ้า

| ไรน้ำนางฟ้า |
| --- | --- |

ไรน้ำนางฟ้าชนิด Streptocephalus woottoni

การจำแนกชั้นทางวิทยาศาสตร์
อาณาจักร:: Animalia
ไฟลัม:: Arthropoda
ไฟลัมย่อย:: Crustacea
ชั้น:: Branchiopoda
อันดับ:: Anostraca
วงศ์:: Streptocephalidae Daday, 1910
สกุล:: Streptocephalus W. Baird, 1852 

ชนิด
 ดูในเนื้อหา
ไรน้ำนางฟ้า (อังกฤษ: Fairy shrimp) เป็นครัสเตเชียนจำพวกแบรงคิโอโพดาจำพวกหนึ่ง จัดอยู่ในสกุล Streptocephalus  และวงศ์ Streptocephalidae  มีลักษณะคล้ายไรทะเลหรืออาร์ทีเมีย แต่มีขนาดตัวโตกว่า คือ ไม่มีเปลือก ตัวใส มีขาว่ายน้ำ 11 คู่  ลำตัวยาว 1 - 3 เซนติเมตร ตัวผู้มีขนาดใหญ่กว่าตัวเมีย และมีพฤติกรรมว่ายน้ำแบบหงายท้องโดยใช้ขาช่วยกรรเชียงนำโบก พัดอาหารเข้าปาก บริเวณหัวมีตาขนาดใหญ่ที่มีก้านยาว 1 คู่ มีหนวด 2 คู่ ส่วนหางแยกเป็นสองแฉกมีสีแดงส้ม ตัวเมียมีถุงไข่ 1 ถุง อยู่ทางด้านท้อง หนวดคู่ที่ 2 ของตัวผู้เปลี่ยนแปลงไปใช้สำหรับจับตัวเมียเวลาผสมพันธุ์ และใช้ในการจำแนกชนิด ไข่ที่ตัวเมียสร้างขึ้นจะพัฒนาให้มีเปลือกหนา
ไรน้ำนางฟ้า จะอาศัยอยู่ในแหล่งน้ำจืดต่าง ๆ ที่มีขนาดเล็ก เช่น คูน้ำข้างถนน หรือนาข้าว แม้กระทั่งแหล่งน้ำชั่วคราว เช่น ปลักควาย หรือรอยเท้าควายในเลน ยามฤดูฝน  อาหารของไรน้ำนางฟ้า ได้แก่ แพลงก์ตอนสัตว์, โปรโตซัว, อินทรียสารและแพลงก์ตอนพืช ฤดูที่พบ คือ ช่วงเดือนกุมภาพันธ์ถึงสิงหาคม คือ ในฤดูฝน วงจรชีวิต คือ ไข่มีเปลือกหนา เป็นซีส ฝังอยู่ในพื้นดินหรือโคลน โดยจะพบในบ่อเล็กบ่อน้อย เมื่อน้ำท่วมขังก็จะฟักเป็นตัวออกมา ส่วนแหล่งน้ำขนาดใหญ่จะไม่พบไรน้ำนางฟ้า ไรน้ำนางฟ้าจะมีชีวิตอยู่ได้ในระยะเวลาสั้น ๆ ไม่กี่สัปดาห์เท่านั้น
ไรน้ำนางฟ้า แบ่งออกได้ราว ๆ 50-60 ชนิด  (ดูเนื้อหาข้างล่าง) พบกระจายพันธุ์ตั้งแต่ แอฟริกา,  ออสเตรเลีย, ยูเรเชีย, อเมริกากลาง และอเมริกาเหนือ ซึ่งเดิมเคยเป็นมหาทวีปกอนด์วานา  เป็นต้น ส่วนในประเทศไทย มีทั้งหมด 3 ชนิด ซึ่งทั้ง 3 ชนิดนั้น ล้วนแต่เป็นสัตว์เฉพาะถิ่นทั้งหมด ได้แก่ ไรน้ำนางฟ้าสิรินทร (Streptocephalus sirindhornae) พบครั้งแรกที่จังหวัดหนองบัวลำภู และพบได้ทั่วประเทศ, ไรน้ำนางฟ้าไทย (Branchinella thailandensis) มิได้จัดอยู่ในสกุล Streptocephalus  ไข่มีขนาดใหญ่กว่าไรน้ำนางฟ้าสิรินธรสองเท่า และไรน้ำนางฟ้าสยาม (Streptocephalus siamensis) พบครั้งแรกที่จังหวัดสุพรรณบุรี และกาญจนบุรี เป็นชนิดที่หาได้ยากมาก นอกจากนี้แล้วยังพบได้ที่ประเทศลาว
ไรน้ำนางฟ้า มีคุณค่าทางสารอาหารสูง ปัจจุบันได้มีการเพาะเลี้ยงเพื่อเป็นอาหารให้แก่สัตว์น้ำต่าง ๆ ทั้งเป็นอาหารให้แก่ตัวอ่อน, เป็นอาหารให้แก่สัตว์น้ำเศรษฐกิจ และสัตว์น้ำสวยงาม โดยปัจจุบันสามารถเพาะเลี้ยงได้แล้วตลอดทั้งปี
นอกจากนี้แล้ว ไรน้ำนางฟ้ายังมีชื่อเรียกตามภาษาถิ่นต่าง ๆ เช่น "แมงอ่อนช้อย", "แมงแงว", "แมงหางแดง" และ"แมงน้ำฝน" เป็นต้น
การจำแนกสายพันธุ์ที่พบ

Streptocephalus annanarivensis Thiele, 1907
Streptocephalus antillensis Mattox, 1950
Streptocephalus areva Brehm, 1954
Streptocephalus bidentatus Hamer & Appleton, 1993
Streptocephalus bimaris Gurney, 1909
Streptocephalus bourquinii Hamer & Appleton, 1993
Streptocephalus bouvieri Daday, 1908
Streptocephalus cafer Lovén, 1847
Streptocephalus caljoni Beladjal, Mertens & Dumont, 1996
Streptocephalus cirratus Daday, 1908
Streptocephalus cladophorus Barnard, 1924
Streptocephalus coomansi Brendonck & Belk, 1993
Streptocephalus dendrophorus Hamer & Appleton, 1993
Streptocephalus dendyi Barnard, 1929
Streptocephalus dichotomus Baird, 1860
Streptocephalus distinctus Thiele, 1907
Streptocephalus dorothae Mackin, 1942
Streptocephalus dregi G. O. Sars, 1899
Streptocephalus echinus Bond, 1934
Streptocephalus gauthieri Brtek, 1974
Streptocephalus gracilis G. O. Sars, 1898
Streptocephalus guzmani Maeda-Martínez et al., 1995
Streptocephalus henridumontis Maeda-Martínez & Obregón-Barboza, 2005
Streptocephalus indistinctus Barnard, 1924
Streptocephalus jakubskii Grochmalicki, 1921
Streptocephalus javanensis Brehm, 1955
Streptocephalus kaokoensis Barnard, 1929
Streptocephalus kargesi Spicer, 1985
Streptocephalus lamellifer Thiele, 1900
Streptocephalus linderi W. G. Moore, 1966
Streptocephalus longimanus Bond, 1934
Streptocephalus mackini W. G. Moore, 1966
Streptocephalus macrourus Daday, 1908
Streptocephalus mattoxi Maeda-Martínez et al., 1995
Streptocephalus moorei Belk, 1973
Streptocephalus namibiensis Hamer & Brendonck, 1993
Streptocephalus neumanni Thiele, 1904
Streptocephalus ovamboensis Barnard, 1924
Streptocephalus papillatus G. O. Sars, 1906
Streptocephalus potosinensis Maeda-Martínez et al., 1995
Streptocephalus proboscideus Frauenfeld, 1873
Streptocephalus propinquus Brady, 1916
Streptocephalus purcelli G. O. Sars, 1898
Streptocephalus queenslandicus Herbert & Timms, 2000
Streptocephalus reunionensis Thiéry & Champeau, 1994
Streptocephalus rothschildi Daday, 1908
Streptocephalus rubricaudatus Klunzinger, 1867
Streptocephalus rugosus Brehm, 1960
Streptocephalus sealii Ryder, 1879
Streptocephalus similis Baird, 1852
Streptocephalus simplex Gurney, 1906
Streptocephalus sirindhornae Sanoamuang et al., 2000
Streptocephalus spinicaudatus Hamer & Appleton, 1993
Streptocephalus spinifer Gurney, 1906
Streptocephalus spinosus Daday, 1908
Streptocephalus sudanicus Daday de Dées, 1910
Streptocephalus texanus Packard, 1871
Streptocephalus thomasbowmani Maeda-Martínez & Obregón-Barboza, 2005
Streptocephalus torvicornis Waga, 1842
Streptocephalus trifidus Hartland-Rowe, 1969
Streptocephalus vitreus Brauer, 1877
Streptocephalus wirminghausi Hamer, 1994
Streptocephalus woottoni Eng et al., 1990
Streptocephalus zeltneri Daday, 1910
Streptocephalus zuluensis Brendonck & Hamer, 1992
ไรอัน ซีเครสต์

ไรอัน ซีเครสต์
ไรอัน จอห์น ซีเครสต์ (อังกฤษ: Ryan John Seacrest) เกิดเมื่อวันที่ 24 ธันวาคม ค.ศ. 1974 เป็นผู้ดำเนินรายการวิทยุ พิธีกรรายการโทรทัศน์และโปรดิวเซอร์โทรทัศน์ชาวอเมริกัน เขาเป็ผู้ดำเนินรายการวิทยุที่ชื่อ On Air with Ryan Seacrest รายการวิทยุที่ออกอากาศ ทางคลื่น KIIS-FM ในลอสแอนเจลิส และออกอากาศทางสถานีวิทยุชั้นนำในเมืองต่างๆของสหรัฐอเมริกา แคนาดา และทั่วโลกผ่านทาง เครือข่ายพรีเมียร์เรดิโอ ในประเทศไทยออกอากาศผ่านคลื่น COOLcelsius 91.5 (คูลเซลเซียส 91.5) ทุกวันจันทร์ - ศุกร์ เวลา 7:00 - 10:00 น.  และรายการรายงานอันดับ 40 อันดับ เพลงยอดนิยมประจำสัปดาห์ของสหรัฐอเมริกา ซึ่งเป็นรายการรายงานอันดับเพลงที่มีผู้ฟังมากที่สุดในโลก เนื่องจากสัญญาณถูกถ่ายทอดออกอากาศทางสถานีวิทยุชั้นนำทั่วโลก ในชื่อรายการ American Top 40  ซึ่งผู้ฟังชาวไทยสามารถรับฟังพร้อมผู้ฟังทั่วโลกได้ทาง COOLcelsius 91.5 (คูลเซลเซียส 91.5) ทุกวันเสาร์ เวลา 14:00 - 18:00น.  ทางด้านงานโทรทัศน์ ซีเครสต์เป็นพิธีกรรายการ E! News และ อเมริกันไอดอล
นอกจากนี้เขายังเป็นพิธีกรหลักในรายการพิเศษ Dick Clark's New Year's Rockin' Eve ของทางสถานี ABC ที่นิวยอร์กนับตั้งแต่ปี 2006 จนถึง 2012 ร่วมกับ Dick Clark และปัจจุบันนับตั้งแต่ปี 2013 โดยไม่มี Dick Clark
แหล่งข้อมูลอื่น

Official website
TheBeat 94.5fm – Ryan host the show "at 40 with Ryan Seacrest" เก็บถาวร 2009-02-28 ที่ เวย์แบ็กแมชชีน
Ryan Seacrest ที่อินเทอร์เน็ตมูวีเดตาเบส
Larry King Live interview
Time Out New York interview เก็บถาวร 2009-01-13 ที่ เวย์แบ็กแมชชีน
DigitalReview.net Biography and reviews of Ryan Seacrest เก็บถาวร 2009-06-18 ที่ เวย์แบ็กแมชชีน
Ryan Seacrest ที่เอกซ์ (ทวิตเตอร์)
The New York Times – The Invisible Man
โลแกน เลอร์แมน

| โลแกน เลอร์แมน |
| --- | --- |
โลแกน เลอร์แมน ที่แอปเปิ้ลสโตร์ โซโฮ นิวยอร์กซิตี้ ปี 2013.
เกิด: โลแกน เวด เลอร์แมน  (1992-01-19) 19 มกราคม ค.ศ. 1992 (32 ปี) เบเวอร์ลีฮิลส์, รัฐแคลิฟอร์เนีย, สหรัฐ
ศิษย์เก่า: Beverly Hills High School
อาชีพ: นักแสดง
ปีปฏิบัติงาน: 2000–ปัจจุบัน
โลแกน เวด เลอร์แมน (อังกฤษ: Logan Wade Lerman) หรือโลแกน เลอร์แมน (เกิดเมื่อวันที่ 19 มกราคม ค.ศ. 1992) เป็นนักแสดงชาวอเมริกัน จากแคลิฟอร์เนีย  เขาเริ่มมีผลงานครั้งแรกจากโฆษณาทางโทรทัศน์ในช่วงกลางคริสต์ทศวรรษที่ 1990 และได้เริ่มมีผลงานทางภาพยนตร์และโทรทัศน์ในช่วงต้นคริสต์ทศวรรษที่ 2000 ในซีรีส์เรื่อง Jack & Bobby (2004-2005) และในภาพยนตร์เรื่อง The Butterfly Effect (2004) และ Hoot (2006) เลอร์แมนเป็นที่รู้จักมากขึ้นจากภาพยนตร์ที่เขาแสดงในปี 2007 เรื่อง 3:10 to Yuma รวมถึงผลงานของเขาในปี 2009 เรื่อง Gamer และ My One and Only ภาพยนตร์เรื่องล่าสุดของเขา Percy Jackson & the Olympians: The Lightning Thief ได้เข้าฉายในโรงภาพยนตร์เมื่อวันที่ 12 กุมภาพันธ์ ค.ศ. 2010
ประวัติโดยทั่วไป

เลอร์แมนเกิดในเบเวอร์ลีย์ ฮิลล์, รัฐแคลิฟอร์เนีย เป็นบุตรของ ลิซ่า เลอร์แมน(นามสกุลเดิม: โกลด์แมน) ซึ่งทำงานเป็นผู้จัดการของเขาและ แลร์รี่ เลอร์แมน ซึ่งเป็นนักธุรกิจ เขามีพี่น้อง 2 คน ชื่อ ลินด์ซี และลูคัส ครอบครัวเลอร์แมนได้ก่อตั้งบริษัทเกี่ยวกับกายอุปกรณ์ ชื่อ "Lerman & Son"; บรรพบุรุษชาวยิวของเขาได้ก่อตั้งบริษัทขึ้นที่เบอร์ลิน ใน ค.ศ. 1915. ปู่ของโลแกนเป็นครอบครัวชาวยิวโปแลนด์ที่ต้องออกจากประเทศเยอรมนีในช่วงทศวรรษที่ 1930 เพราะพวกนาซี บรรพบุรุษคนอื่น ๆ ของโลแกนเป็นชาวยิวอพยพมาจากโปแลนด์, รัสเซียและลิทัวเนีย. เลอร์แมนได้เลือกที่จะศึกษาเกี่ยวกับครีเอทีฟไรต์ติงที่มหาวิทยาลัยนิวยอร์กและเขาได้แสดงออกถึงการมีความสนใจในด้านการเขียน การผลิตและการกำกับอย่างชัดเจน
ผลงาน

| ปี | เรื่อง | บทบาท | หมายเหตุและรางวัล |
| --- | --- | --- | --- |
| 2000 | What Women Want | Young Nick Marshall |  |
| 2000 | The Patriot | William Martin | Nominated – Young Artist Award for Best Ensemble in a Feature Film |
| 2001 | Riding in Cars with Boys | Jason (age 8) |  |
| 2003 | A Painted House | Luke Chandler | TV movie Young Artist Award for Best Performance in a TV Movie, Miniseries or Special - Leading Young Actor (tied with Calum Worthy) |
| 2003 | 10-8: Officers on Duty | Bobby Justo | TV series (Episode: "Badlands") |
| 2003 | The Flannerys |  | TV movie |
| 2004 | The Butterfly Effect | Evan Treborn (age 7) |  |
| 2004–2005 | Jack & Bobby | Bobby McCallister | TV series (22 episodes) Young Artist Award for Best Performance in a TV Series (Comedy or Drama) – Leading Young Actor (tied with Jack DeSena) |
| 2006 | Hoot | Roy Eberhardt | Young Artist Award for Best Leading Young Actor in a Feature Film |
| 2007 | The Number 23 | Robin Sparrow |  |
| 2007 | 3:10 to Yuma | William Evans | Nominated – Screen Actors Guild Award for Outstanding Performance by a Cast in a Motion Picture Nominated – Young Artist Award for Best Leading Young Actor in a Feature Film |
| 2007 | Meet Bill | The Kid |  |
| 2009 | Gamer | Simon Silverton |  |
| 2009 | My One and Only | George Deveraux (age 15) |  |
| 2010 | Percy Jackson & the Olympians: The Lightning Thief | Percy Jackson | Nominated – MTV Movie Award for Best Breakthrough Performance Nominated – MTV Movie Award for Best Fight (shared with Jake Abel) Nominated – Saturn Award for Best Performance by a Younger Actor Nominated – Teen Choice Award for Choice Movie: Fight (shared with Jake Abel) Nominated – Teen Choice Award for Choice Movie: Breakout Male |
| 2011 | The Three Musketeers | d'Artagnan | Nominated – Teen Choice Award for Choice Movie Actor: Action |
| 2012 | The Perks of Being a Wallflower | Charlie Kelmeckies | San Diego Film Critics Society Award for Best Performance by an Ensemble Teen Choice Award for Choice Movie Actor: Drama Nominated – Broadcast Film Critics Association Award for Best Young Performer Nominated – MTV Movie Award for Best Kiss (shared with Emma Watson) Nominated – MTV Movie Award for Best Musical Moment (shared with Emma Watson and Ezra Miller) Nominated – Teen Choice Award for Choice: Liplock (shared with Emma Watson) Nominated – Washington D.C. Area Film Critics Association Award for Best Youth Performance  |
| 2013 | Stuck in Love | Lou |  |
| 2013 | Percy Jackson: Sea of Monsters | Percy Jackson |  |
| 2014 | Noah | Ham |  |
| 2014 | Fury | Norman Ellison | National Board of Review Award for Best Cast  Santa Barbara International Film Festival Virtuosos Award Nominated - Phoenix Film Critics Society Award for Best Supporting Actor |
| 2016 | Indignation | Marcus Messner | Also executive producer |
| 2017 | Sidney Hall | Sidney Hall | Also executive producer |
| 2018 | Sgt. Stubby: An American Hero | Robert Conroy |  |
| 2018 | End of Sentence | Sean Fogle | Filming |
แหล่งข้อมูลอื่น

โลแกน เลอร์แมน ที่อินเทอร์เน็ตมูวีเดตาเบส
Logan Lerman ที่เอกซ์ (ทวิตเตอร์)
โลมาอิรวดี

สำหรับโลมาน้ำจืดจำพวกอื่น ดูที่ โลมาแม่น้ำ
| โลมาอิรวดี |
| --- | --- |

โลมาอิรวดีในประเทศกัมพูชา

ขนาดเมื่อเทียบกับมนุษย์
สถานะการอนุรักษ์
 ใกล้สูญพันธุ์  (IUCN 3.1)
CITES Appendix I (CITES)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Artiodactyla
อันดับฐาน:: Cetacea
วงศ์:: Delphinidae
สกุล:: Orcaella
สปีชีส์:: brevirostris


  แผนที่การกระจายพันธุ์ของโลมาอิรวดีใน ค.ศ. 2017
ชื่อพ้อง
  รายการ Orca (Orcaella) brevirostris Owen in Gray, 1866 (basionym)  Orcaella brevirostris brevirostris Ellerman & Morrison-Scott, 1951  Orcaella brevirostris fluminalis Ellerman & Morrison-Scott, 1951  Orcaella fluminalis Gray, 1871  Orcella brevirostris Anderson, 1871  Orcella fluminalis Anderson, 1871  Phocaena (Orca) brevirostris Owen, 1866 
โลมาอิรวดี หรือ โลมาหัวบาตรมีครีบหลัง (อังกฤษ: Irrawaddy dolphin, Ayeyarwaddy dolphin; ชื่อวิทยาศาสตร์: Orcaella brevirostris) เป็นโลมาชนิดหนึ่ง อยู่ในวงศ์โลมามหาสมุทร (Delphinidae) พบประชากรที่กระจายอย่างกว้างขวางในบริเวณใกล้ชายฝั่งทะเล และในบริเวณปากน้ำและแม่น้ำบางส่วนของอ่าวเบงกอลและเอเชียตะวันออกเฉียงใต้ มีรูปร่างคล้ายโลมาครีบทู่ออสเตรเลีย (จาก Orcaella สกุลเดียวกัน) และไม่เคยถูกจัดเป็นสัตว์คนละชนิดก่อน พ.ศ. 2548 แต่มีลักษณะเด่นคือ หัวที่มนกลมคล้ายบาตรพระ ลำตัวสีเทาเข้ม แต่บางตัวอาจมีสีอ่อนกว่า ตามีขนาดเล็ก ปากอยู่ด้านล่าง ครีบข้างลำตัวแผ่กว้างเป็นรูปสามเหลี่ยม ครีบบนมีขนาดเล็กมาก มีรูปทรงแบนและบางคล้ายเคียว มีขนาดประมาณ 180–275 เซนติเมตร น้ำหนัก 3.21 กิโลกรัม
โลมาอิรวดีบางกลุ่มอาจเข้ามาอาศัยอยู่ในแม่น้ำสายใหญ่ ๆ ด้วย เช่น แม่น้ำโขง ทะเลสาบเขมร ใน พ.ศ. 2459 มีรายงานว่าพบอยู่ในแม่น้ำเจ้าพระยา และเคยมีผู้จับได้ที่คลองรังสิต ในเขตปริมณฑลของกรุงเทพมหานคร
โลมาอิรวดีได้รับการค้นพบครั้งแรกที่แม่น้ำอิรวดีในประเทศพม่า จึงเป็นที่มาของชื่อ ปัจจุบันถึงแม้ว่าสามารถพบโลมาในเขตแม่น้ำและทะเลในเอเชียใต้และตะวันออกเฉียงใต้ แต่บริเวณที่มีประชากรมากที่สุดอยู่ในทะเลสาบจิลิกา รัฐโอฑิศา ประเทศอินเดีย และทะเลสาบสงขลาในภาคใต้ของประเทศไทย โดยสถานที่ที่พบได้น้อยที่สุดและถือเป็นแหล่งวิกฤตที่สุดคือทะเลสาบสงขลาในส่วนที่เป็นน้ำจืดหรือน้ำกร่อย หรือที่เรียกว่า ทะเลน้อย โลมาอิรวดีตัวสุดท้ายที่อาศัยอยู่ในแม่น้ำโขงทางตอนใต้ของประเทศลาวตายเมื่อวันที่ 15 กุมภาพันธ์ พ.ศ. 2565 หลังจากติดอวนจับปลาของชาวประมงในพื้นที่ เท่ากับเป็นการสูญพันธุ์จากประเทศลาวอย่างเป็นทางการ[ต้องการอ้างอิง]
มีพฤติกรรมพบได้บริเวณที่มีน้ำขุ่น สามารถอยู่ใต้ผิวน้ำได้นานถึง 70–150 วินาที แล้วจะโผล่ขึ้นมาหายใจสลับกัน ออกลูกครั้งละ 1 ตัว ตั้งท้องนาน 9 เดือน ลูกที่เกิดมามีขนาดร้อยละ 40 ของตัวโตเต็มวัย อาหารได้แก่ กุ้ง ปลา และหอยที่อยู่บนผิวน้ำและใต้โคลนตม สถานภาพจัดอยู่ในบัญชีประเภทที่ 1 ของไซเตส (Appendix I) คือ ห้ามซื้อขาย ยกเว้นมีไว้ในการศึกษาและขยายพันธุ์
อนุกรมวิธาน

หนึ่งในบันทึกแรกสุดของโลมาอิรวดีมาจากเซอร์ ริชาร์ด โอเวน ใน ค.ศ. 1866 ตามตัวอย่างที่พบใน ค.ศ. 1852 ที่ท่าเรือในวิศาขาปัฏฏนัมทางฝั่งตะวันออกของประเทศอินเดีย
ศัพทมูลวิทยาและชื่อท้องถิ่น

ชื่อชนิด brevirostris มาจากภาษาละตินที่มีความหมายว่า จะงอยสั้น มันมีความใกล้ชิดกับโลมาครีบทู่ออสเตรเลีย (Orcaella heinsohni) หลังมีการตรวจวิเคราะห์ยีนโลมา ทำให้โลมาครีบทู่สองชนิดถูกจัดเป็นสัตว์คนละชนิดใน พ.ศ. 2548
ชื่อสามัญของโลมาอิรวดีมีดังนี้:
ไทย: โลมาอิรวดี, โลมาหัวบาตร, โลมาหัวบาตรมีครีบหลัง, โลมาน้ำจืด, โลมาหัวหมอน (ในภาษาไทยถิ่นใต้)
โอริยา: ଶିଶୁମାର (ศิศุมาร); ଭୁଆସୁଣୀ ମାଛ (ภุอาสุณี มาฉ, แปลว่า โลมาที่ให้น้ำมัน); ชื่อท้องถิ่นในบริเวณลากูน: ଖେରା (เขรา)
ฟิลิปปินส์: lampasut (ลัมปาซุต)
เบงกอล: শুশুক (ศุศุก)
อินโดนีเซีย: pesut mahakam, ikan pesut (เปอซุตมาฮากัม, อีกันเปอซุต)
เขมร: ផ្សោត (พโซต)
ลาว: ປາຂ່າ (ปาข่า)
มลายู: empesut (เอิมเปอซุต)
พม่า: ဧရာဝတီ လင်းပိုင် (เอยาวะดีละไบง์)
บรรณานุกรม

Encyclopedia of Marine Mammals ISBN 0-12-551340-2
National Audubon Society Guide to Marine Mammals of the World ISBN 0-375-41141-0
Whales, Dolphins and Porpoises, Mark Carwardine, ISBN 0-7513-2781-6
แหล่งข้อมูลอื่น

Video of Irrawaddy dolphin behavior
WWF-US Irrawaddy dolphin page
Whale and Dolphin Conservation Society
Transcript of briefing by Burmese marine biologist Tint Tun เก็บถาวร 2013-02-23 ที่ archive.today describes human/dolphin cooperative fishing
Worldwide Bycatch of Cetaceans, National Marine Fisheries Service, NOAA Tech. Memo. NMFS-OPR-36 July 2007 65 Irrawaddy dolphin mentions
Dolphin World Irrawaddy Dolphin
WDC About Irrawaddy Dolphin
ภาพถ่ายของ โลมาอิรวดี ที่ Sealife Collection
| --- | --- |
การแยกแยะหน่วยอนุกรมวิธาน:  Wikidata: Q273331  Wikispecies: Orcaella brevirostris  ADW: Orcaella_brevirostris  ARKive: orcaella-brevirostris  BOLD: 462593  EoL: 46559300  Fossilworks: 108775  GBIF: 2440460  iNaturalist: 41519  IRMNG: 11233821  ITIS: 180471  IUCN: 15419  MSW: 14300072  NBN: NHMSYS0020774298  NCBI: 48747  Species+: 9382  WoRMS: 148732 
| --- | --- |
ฐานข้อมูลการควบคุมรายการหลักฐาน: ประจำชาติ :  อิสราเอล  สหรัฐ 
ตัวอย่างโครงกระดูกโลมาอิรวดีที่จัดแสดงในพิพิธภัณฑ์ประวัติศาสตร์ธรรมชาติแห่งมหาวิทยาลัยปิซา
ไรส์ (อัลบั้มแทยัง)

ไรส์ (อังกฤษ: Rise, มักเขียน RISE) เป็นสตูดิโออัลบั้มชุดที่สองของนักร้องชาวเกาหลีใต้ แทยัง สมาชิกวงดนตรีเคป็อป บิกแบง ออกจำหน่ายในวันที่ 3 มิถุนายน ค.ศ. 2014 ต่อจากอัลบั้มแรก โซลาร์ (2010) ไรส์ กลายเป็นอัลบั้มเคป็อปอันดับที่สามที่เข้าชาร์ตบิลบอร์ด 200 นี้ได้ประจำปี ค.ศ. 2014 โดยเปิดตัวที่อันดับ 112 อัลบั้มยังขึ้นอันดับหนึ่งในชาร์ตบิลบอร์ดเวิลด์อัลบั้มชาร์ต และฮีตซีกเกอส์อัลบั้มชาร์ต ในเกาหลีใต้ อัลบั้มยังเปิดตัวที่อันดับที่หนึ่งบนแกออนอัลบั้มชาร์ตด้วย
เบื้องหลังและการบันทึกเสียง

"รินการีนกา" เป็นซิงเกิลแรกจากอัลบั้มนี้ โดยออกจำหน่ายล่วงหน้าก่อนออกจำหน่ายอัลบั้มเมื่อวันที่ 8 พฤศจิกายน ค.ศ. 2013 เพลงเป็นแนวฮิปฮอปและอีดีเอ็ม โดยขึ้นอันดับสูงสุดที่ 6 ในเกาหลีใต้ อย่างไรก็ตาม หลังจากอัลบั้มวางจำหน่ายในวันที่ 3 มิถุนายน 2014 ซิงเกิลต่าง ๆ ในอัลบั้มก็เน้นไปทางอาร์แอนด์บีมากขึ้น แทยังกล่าวว่า มีการเปลี่ยนแปลงแนวดนตรีในระหว่างการบันทึกเสียง เหตุเพราะต้นสังกัดของเขา วายจีเอนเตอร์เทนเมนต์ ไม่พอใจกับเพลงที่เขากำลังทำอยู่
แทยังทำงานร่วมกับชอยซ์เธอร์ทีเซเวนและเท็ดดี พัก ผู้ช่วยทำอัลบั้มของเขาก่อนหน้านี้ รวมถึงเดอะฟลิปโทนส์และเจฮาร์ต นอกจากนี้ยังมี บอยส์นอยซ์ โปรดิวเซอร์เพลงชาวเยอรมัน และ พีเจย์ นักดนตรีชาวเกาหลีใต้ เป็นผู้ผลิตซิงเกิลต่าง ๆ ในอัลบั้ม ไรส์ ด้วย โดยก่อนหน้านี้ทั้งสองคนเคยมีส่วนร่วมในอัลบั้มของวงบิกแบงมาก่อน เพื่อนร่วมวงอย่าง จี-ดรากอน ก็มีส่วนร่วมในอัลบั้มด้วยเช่นกัน อัลบั้มนี้ยังเป็นการร่วมมือกันครั้งแรกของแทยังและแอร์เพลย์, โช ซ็อง-ฮวัก, แฮปปีเปเรซ , บริตต์ เบอร์ตัน และผู้ผลิตและนักดนตรีอีกหลาย ๆ คน แม้ว่าแทร็กส่วนใหญ่จะเป็นแนวอาร์แอนด์บี แต่เพลง "บอดี เป็น "ดิสโก้คลาสสิก" กับ "อิเล็กทรอนิกส์ที่หนักและมีกลิ่นอายดิจิทัล" ในขณะที่เพลง "ดิสเอนต์อิต" ชวนให้นึกถึงป็อปบริติช, "เลตโก" แนวกอสเปล และ "อินโทร (ไรส์)" มีองค์ประกอบของทรอปิคอลรวมอยู่ด้วย
ชาร์ต > ประจำสัปดาห์

| ชาร์ต (2014) | ประเทศ | ตำแหน่ง สูงสุด |
| --- | --- | --- |
| แกออนอัลบั้มชาร์ต | เกาหลีใต้ | 1 |
| บิลบอร์ด 200  | สหรัฐ | 112 |
| เวิลด์อัลบั้ม (บิลบอร์ด) | สหรัฐ | 1 |
| ฮีตซีกเกอส์อัลบั้ม (บิลบอร์ด) | สหรัฐ | 1 |
| ออริคอน | ญี่ปุ่น | 2 |
ไรด์ (วงดนตรี)

| ไรด์ |
| --- | --- |
ที่เกิด: ออกซฟอร์ด, อังกฤษ
แนวเพลง: ออลเทอร์นาทิฟร็อก, ชูเกซซิง, ดรีมป็อป
ช่วงปี: 1988-1996, 2001, 2014–ปัจจุบัน
ค่ายเพลง: Creation, Warner, Sire Records

สมาชิก: Andy Bell Laurence Colbert Mark Gardener Steve Queralt

เว็บไซต์: RideOX4.net
ไรด์ (อังกฤษ: Ride) เป็นวงดนตรีออลเทอร์นาทิฟร็อกจากออกซฟอร์ด ประเทศอังกฤษ นำโดยแอนดี้ เบลล์และมาร์ก การ์ดเนอร์ ไรด์ได้เปิดตัวสามอีพี ระหว่างเดือนมกราคมและกันยายน ในปี 1990 ได้แก่ Ride, Play และ Fall ทั้งสามอีพีได้ติด UK top 75, กับอีพี Play และ Fall ที่ได้ติดท็อป 40
ต่อมาในปี 1996 หลังจากออกอัลบั้ม Tarantula พวกเขาก็ได้แยกวง แอนดี้ เบลล์ย้ายไปเป็นมือเบสของวงโอเอซิส ในปี 2001 วงไรด์รวมตัวกันอีกครั้งเพื่อแสดงในรายการโทรทัศน์ ก่อนจะประกาศรวมตัวอีกครั้งในปี 2014 อัลบั้มที่ 5 ของพวกเขา Weather Diaries จะออกวางจำหน่ายวันที่ 16 มิถุนายน 2017
ผลงาน > อัลบัม

Nowhere  (1990)
Going Blank Again (1992)
Carnival of Light (1994)
Tarantula (1996)
ผลงาน > อัลบัมรวมเพลงและอัลบัมบันทึกการแสดงสด

Smile (1990) Sire/Creation
Kaleidoscope (1991) Sire
Grasshopper (1992) Sire/Warner Bros.
Cosmic Carnival (1994) Sire
Live Light (1995) Mutiny/Elektra
Ride (Box Set) (2001) Ignition
OX4 The Best of Ride (2001) Ignition
Firing Blanks (ไม่จำหน่าย Recordings 1988–95) (2001)
Live Reading Festival 1992 (2001)
Waves (BBC Radio One sessions) (2003)
ผลงาน > ซิงเกิลและอีพี

1990 Ride EP #71
1990 Play EP #32
1990 Fall EP #34
1991 "Taste"  #24
1991 "Vapour Trail"
1991 Today Forever EP #14
1992 "Leave Them All Behind" #9 #20
1992 "Twisterella" #36 #12
1993 "Union City Blue"
1994 "Birdman" #38
1994 "How Does It Feel to Feel?" #58
1994 "I Don't Know Where It Comes From" #46
1994 Live EP
1996 "Black Nite Crash" #67
2002 Coming Up For Air EP
โล่ (มุทราศาสตร์)

โล่ หรือ โล่ภายในตรา (อังกฤษ: Escutcheon หรือ scutcheon) ในมุทราศาสตร์ “โล่” เป็นองค์ประกอบที่ปรากฏบนตราอาร์มที่เป็น บางครั้งก็จะมีการใช้คำว่า “Crest” (“เครื่องยอด”) แทน “Escutcheon” หรือ “โล่กลางตรา” ซึ่งเป็นการใช้ที่ไม่ถูกต้อง รูปทรงของ “โล่กลางตรา” มาจากรูปทรงของโล่ที่ใช้โดยอัศวินในการต่อสู้ในยุคกลาง รูปทรงที่ใช้ก็แตกต่างกันออกไปตามแต่ท้องถิ่นและยุคสมัย เพราะโล่เป็นเครื่องหมายของสงครามจึงเป็นเครื่องหมายที่ใช้สำหรับบุรุษเท่านั้น สตรีชาวอังกฤษตามธรรมเนียมแล้วจะใช้โล่ทรงข้าวหลามตัด (Lozenge) ขณะที่สตรีและนักบวชบนแผ่นดินใหญ่ยุโรปใช้ทรงทรงคาร์ทูช (Cartouche) หรือทรงรูปไข่ ทรงอื่นที่ใช้กันก็มีทรงกลม (roundel) ที่มักจะใช้โดยตราสำหรับชนพื้นเมืองแคนาดา (Aboriginal Canadians) ที่มอบให้โดยสำนักงานมุทราศาสตร์แห่งแคนาดา (Canadian Heraldic Authority)
คำว่า “Escutcheon” มาจากภาษาอังกฤษกลาง “escochon” ที่มาจากแองโกล-นอร์มัน “escuchon” ที่มาจากแองโกล-นอร์มัน “Escochon” ที่มาจากภาษาละตินสามัญ (Vulgar Latin) “scūtiōn-”  จากภาษาละติน “scūtum” ที่แปลว่า “โล่” จากความหมายนี้ในมุทราศาสตร์ คำว่า “Escutcheon” สามารถหมายถึงสิ่งที่เป็นสัญลักษณ์ของตระกูลและเกียรติยศของตระกูล
คำว่า “inescutcheon” หรือ “โล่ใน” เป็นโล่ที่มีขนาดเล็กกว่าโล่หลักที่ตั้งอยู่ในบริเวณโล่หลัก ที่อาจจะใช้สำหรับ “pretense” หรือการวางโล่เหนือโล่อีกโล่หนึ่งของตนเอง ซึ่งคือการวางโล่เหนือโล่หรือสัญลักษณ์ของดินแดนในปกครอง หรือ เพียงเพื่อเป็นเครื่องหมายตกแต่งโดยไม่มีความหมายลึกไปกว่านั้น